[{"text_idx": "#000000", "text": "For the flourishing of young minds"}, {"text_idx": "#000006", "text": "The Curriculum for Wales 2022"}, {"text_idx": "#000009", "text": "Ystod oed y disgyblion: 7 \u2013 11 oed (CA2)\nNifer y disgyblion: 276 (CA2)\nNifer o staff a hyfforddwyd i addysgu meddylgarwch: 0"}, {"text_idx": "#000010", "text": "Yn ystod mis Hydref 2014, ar argymhelliad seicolegydd, fe wnes i gwblhau cwrs 8 wythnos ar Leihau Straen yn Seiliedig ar Feddylgarwch (MBSR) a gynhaliwyd gan Dr Helen Davies o\u2019r Ganolfan Gwaith ac Ymchwil Seiliedig ar Feddylgarwch, Prifysgol Abertawe, i fy helpu i ddelio a\u0302 chyflwr niwrolegol yr oeddwn newydd dderbyn diagnosis yn ei gylch ynghyd a\u0302\u2019r ansicrwydd, y pryder a\u2019r straen cyson a ddaeth yn ei sgil."}, {"text_idx": "#000013", "text": "Yn ystod tymor yr Hydref 2019, cysylltais a\u0302 Mr Ceri Scourfield, pennaeth Ysgol Gynradd Gymraeg Pontybrenin, ysgol gynradd cyfrwng Cymraeg yn Abertawe yr oedd fy mhlant 10 ac 8 oed yn ei mynychu ar y pryd. Roedd gen i berthynas gref gyda\u2019r ysgol eisoes trwy fy mhlant fy hun ac roeddwn i\u2019n gwirfoddoli\u2019n rheolaidd i helpu disgyblion y Cyfnod Sylfaen gyda\u2019u darllen. Fy ngobaith oedd cyflwyno rhaglenni meddylgarwch o fewn yr ysgol."}, {"text_idx": "#000014", "text": "Eglurais y cwrs Paws b a ddatblygwyd gan y Prosiect Meddylgarwch mewn Ysgolion (MiSP) a daethom i gytundeb y byddwn yn cyflwyno\u2019r rhaglen yn wirfoddol i bob un o\u2019r 9 dosbarth CA2 yn gyfnewid am i\u2019r ysgol dalu ffioedd fy nghwrs. Roedd y cwricwlwm newydd gael ei gyfieithu i\u2019r Gymraeg a ni fyddai\u2019r ysgol gyntaf i\u2019w gyflwyno yn yr iaith hon. Roedd y cytundeb hwn yn rhagddyddio\u2019r ailwampio yng nghwricwlwm ysgolion Cymru a chyn dyfodiad Covid."}, {"text_idx": "#000015", "text": "Ar ddechrau tymor y Gwanwyn 2020, fe darodd Covid \u2013 gohiriwyd fy hyfforddiant ac ni chaniatawyd ymwelwyr ar dir yr ysgol bryd hynny. Cwblheais fy hyfforddiant Paws b ar-lein fis Mehefin 2020 ac yn nhymor yr haf 2021 cyflwynais y cwrs i ddisgyblion CA2. Y diben oedd cyflwyno meddylgarwch i athrawon a myfyrwyr yr ysgol gyda\u2019r bwriad bod yr ysgol edrych ar hyfforddiant pellach i\u2019w staff er mwyn gwreiddio meddylgarwch yn llawn yn y tymor hir, gyda mi yn dod i mewn ar sail ymgynghorol i gefnogi ei weithrediad."}, {"text_idx": "#000016", "text": "Nid oeddwn erioed wedi dysgu dosbarth o blant o\u2019r blaen felly roedd yn llwybr dysgu serth! Enillais gymaint o hyder ynof fy hun, fy ngalluoedd fy hun a\u2019r gred oedd gennyf mewn meddylgarwch, a dim ond cryfhau wnaeth y cwrs Paws b. Roedd yn bleser pur dysgu yn yr ysgol ac roeddwn i\u2019n eithaf emosiynol ar o\u0302l gorffen \u2013 doeddwn i ddim eisiau gadael. Cefais lawer o adborth anhygoel gyda sawl aelod o staff yn amlwg wedi buddsoddi yn y cwricwlwm a gweld ei fanteision drostynt eu hunain, ac yn awyddus iawn i barhau a\u0302 meddylgarwch o fewn yr ysgol a rhai hyd yn oed yn awyddus i dderbyn yr hyfforddiant eu hunain er mwyn gallu ei gyflwyno."}, {"text_idx": "#000017", "text": "\u201cRwy\u2019n bendant yn fwy ymwybodol o bryd rwy\u2019n teimlo\u2019n sigledig ac rwyf wedi dysgu technegau i helpu fy hun. Maen nhw wir yn helpu, nid yn unig o fewn amgylchedd yr ysgol ond yn bersonol mewn bywyd bob dydd hefyd.\u201d"}, {"text_idx": "#000018", "text": "\u201cMae meddylgarwch mor bwysig i ddisgyblion a staff. Rwyf wedi gweld effaith mor gadarnhaol arnom a byddaf yn bendant mewn cysylltiad yn y dyfodol i barhau a\u0302\u2019r gwaith gwych hwn.\u201d"}, {"text_idx": "#000019", "text": "\u201cCyn gynted ag y bydda i\u2019n sylwi bod y dosbarth (neu fi) yn heb setlo, rydyn ni\u2019n gwneud un o\u2019r ymarferion anadlu gyda\u2019n gilydd ac mae\u2019n dod a\u0302 ni yn o\u0302l i lawr ac yn ein helpu ni i ganolbwyntio\u2019n well, yn bendant.\u201d"}, {"text_idx": "#000022", "text": "\u201cFe wnes i\u2019r ymarferion anadlu pan oedd fy chwaer yn tynnu arna i. Fe wnaethon nhw fy helpu i setlo a fy atal rhag ymladd yn o\u0302l fel y byddwn i fel arfer.\u201d"}, {"text_idx": "#000023", "text": "\u201cYdych chi\u2019n dod yn o\u0302l y flwyddyn nesaf i addysgu meddylgarwch eto?\u201d"}, {"text_idx": "#000024", "text": "\u201cY peth gorau am y cwrs yw ein bod ni\u2019n gallu siarad am yr hyn oedd yn ein poeni ni.\u201d"}, {"text_idx": "#000027", "text": "\u201cMae\u2019r ymarferion yn fy helpu pan dwi\u2019n drist.\u201d"}, {"text_idx": "#000028", "text": "\u201cFe helpodd fi i beidio teimlo dan straen.\u201d"}, {"text_idx": "#000029", "text": "\u201cRwyf wrth fy modd a\u0302\u2019r gwersi ymwybyddiaeth ofalgar a byddwn wrth fy modd yn ei wneud bob dydd.\u201d"}, {"text_idx": "#000030", "text": "\u201cFe ddysgodd fy w\u0302yr i mi sut i wneud yr anadlu bol a brest pan sylwon nhw fy mod i dan straen am rywbeth. Mae\u2019n wych bod yr ysgol yn dysgu pethau fel hyn i ddisgyblion.\u201d"}, {"text_idx": "#000031", "text": "Ar ben hyn, gwelodd un rhiant, sy\u2019n Ddirprwy Bennaeth ei hun, pa mor fuddiol ydoedd i\u2019w phlant ac mae wedi fy ngwahodd i gyflwyno\u2019r cwrs Paws b i holl ddosbarthiadau CA2 a\u2019u Cyfleuster Addysgu Arbenigol Iau yn Ysgol Gynradd Llandeilo Ferwallt lle rwy\u2019n dod i ddiwedd y cwrs 12 wythnos nawr."}, {"text_idx": "#000033", "text": "Wrth i amser fynd rhagddo, mae ysgolion yng Nghymru wedi dechrau datblygu manylion y Cwricwlwm Iechyd a Lles newydd sy\u2019n rhoi cyfle i feddylgarwch wneud cyfraniad sylweddol. Mae Ysgol Gynradd Gymraeg Pontybrenin bellach mewn sefyllfa i gymryd hyn i ystyriaeth a\u2019r gobaith yw rhannu hynny gyda\u2019r ysgolion eraill sy\u2019n bwydo Ysgol Gyfun Gw\u0302yr."}]